Dreschde isch etwa ab em 3. Johrhundert vo de Germane bsydelt gßi. Erscht im 6. Johrhundert ßin slawischi Stämm uss em Oste uff Sachse cho. Im 12. und 13. Johrhundert ßin dütschi Sydler uff Sachse ko; dörtmols isch schints au de Stadtnamme entstande (erschtmols 1206 in re Urkunde erwähnt). 1485 isch es noch de Deilig vo Kursachse Hauptstadt worde; 6 Johr spöter hät e Brand d Hälfti vo de Stadt vernichtet. Im Widderuffbau hät s vyl Baute im Stil vo de Renaissance ge. Im Johr 1549 hät sich d Stadt mit Altedreschde vereinigt.